Það er skoðun margra að Sorrento-skaginn og Amalfi-hérað , skammt sunnan við Napolí á Ítalíu , sé fallegasti staður á jarðríki . Kannski umdeilanlegt en sannarlega ekki fjarri lagi . Við bjóðum nú skemmtilega og fróðlega gönguferð um þetta Paradísarland . Vikulöng dvöl á 4ra stjörnu hóteli í nágrenni Sorrento með unaðslegu útsýni yfir Napolíflóa , eldkeiluna Vesúvíus og örskammt frá Sorrento og Amalfi . Í sjö daga verður gengið um helstu djásn þessa rómaða héraðs en einnig gefst frjáls tími . Í ferðinni er innifalinn morgunverður og kvöldverður alla daga og fyrir dagskrárliðum ferðarinnar fer reynslumikill íslenskur fararstjóri og á helstu gönguleiðum bætist við sérfróður , enskumælandi göngu-leiðsögumaður . Ferðin hefst með hádegisflugi Lufthansa til Frankfurt og stuttu seinna framhaldsflugi til Napólí þar sem lent verður seint að kvöldi . Á flugvelli bíður rúta eftir hópnum og flytur hann til Hótels Eden Blue sem verður dvalarstaður hópsins alla ferðina . Nánari upplýsingar um hótelið er að finna neðar á þessari síðu . Fyrsta ferðadeginum eyðum við á hinni sólfögru og seiðandi eyju Capri . Eftir stutta siglingu frá Sorrento verður farið í land á eynni og gengið um fallegasta hluta hennar , suð-austur hlutann . Hér úir og grúir af hellum , klettum og dröngum og tilkomumikil sýn yfir klettahólmann Faraglioni . Eftir gönguna verður gengið um þröngar og krókóttar götur uns við við fáum tækifæri til að njóta hins ljúfa lífs í hjarta Capri , torgi hinna fínu og ríku , Piazzetta . Erfiðleikastig : Auðveld Þennan dag verður haldið í skoðunarferð um hina víðfrægu Amalfi-strönd . Hér nær fegurðin líklega hámarki og ekki að að ósekju að UNESCO hafi lagt verndarhendi yfir þetta stórbrotna strandhérað . Gangan hefst í hinum fallega bæ Ravello . Þaðan verður gengið eftir gömlum asna-stígum yfir í “ Dal gömlu myllanna ” þar sem ferðamenn eru fáir . Lækjarniður , smáir en fallegir fossar , ótrúleg gróðursæld og dulúð í lofti í bland við fornar rústir vatnsmylla gera upplifunina einstaka . Svona var lífið í Amalfi-héraði áður en ferðamenn tóku völd . Göngunni lýkur í Amalfi-bæ , óneitanlega gimsteini héraðsins . Á heimleiðinni fáum við m.a að smakka frábæran sítrónulíkjör , Limoncello , sem er einn einkennisdrykkja Suður-Ítalíu Erfiðleikastig : Miðlungs Fyrir göngufólk er dagleið dagsins sem draumi líkust , sem er ganga eftir Stíg guðanna ( Sentiero deli Dei ) . Við veljum að ganga frá austri til vesturs sem er fremur niður á við og því hefst gangan í smábænum Bomerano . Fyrsti hluti göngunnar er í áttina að ströndinni en megin hlutinn liggur meðfram klettóttri strandlengjunni sem gnæfir hátt yfir haffletinum með ótrúlegu útsýni . Á göngunni gerum við stopp og fáum okkur snæðing á einum besta útsýnisstað leiðarinnar . Þessi frægi stígur sækir nafn sitt í goðsögn sem segir að hinn gríski konungur Íþöku , Ódysseifur , hafi hér flúið undan Sírenunum ( söngmeyjum í fuglslíki sem seiða menn til bana með söng sínum ) sem höfðust við á smá-eyjunni LI Galli í hafinu sunnan við Sorrento-skagann . Formlega lýkur göngunni í bænum Nocelle en við göngum áfram til bæjarins Positano . Erfiðleikastig : Miðlungs / Erfið Nú tekur við frídagur frá skipulögðum göngum og um að gera að slaka á á hótelinu eða svipast um í nágrenninu . Eldfjallið Vesúvíus er mógull þessa hluta Suður-Ítalíu og gnæfir yfir Sorrento-skagann og Napólíborg . Skemmst er að minnast ægilegs sprengigoss árið 1979 þegar eldskriður eyddu rómversku borgunum Pompeii og Herculaneum . Versúvíum er í dag þjóðgarður með undurfögrum og áskorandi gönguleiðum . Við munum fara upp á topp og ganga meðfram gígopinu og m.a. fara hjá gufuhverum sem sýnir að fjallið er ekki dautt úr öllum æðum . Frá toppi fjallsins gefst enn eitt tækifæri til að njóta frábærs útsýnis . Í dagslok verður komið við hjá vínbónda við rætur fjallsins og bragðað á framleiðslunni . Erfiðleikastig : Miðlungs Þessi síðasti dvalardagur verður á léttari nótunum . Við heimsækjum hinn skemmtilega bæ Sant’Agata sem gegnir mikilvægara stjórnsýsluhlutverki en stærðin gefur til kynna . Þar sem bærinn stendur efst uppi á hæð gefst kostur á að taka fallegar yfirlitsmyndir yfir Sorrento-skagann . Við heimsækjum líka pizzusnillinginn Antonio sem kennir okkur að búa til ekta ítalska sælkerapizzu . Þá liggur gönguleiðin niður í Sorrento-bæ þar sem við spókum okkur um á léttum nótum . Erfiðleikastig : Miðlungs Þá er komið að heimferðadegi . Flug Lufthansa leggur upp frá Napolí um hádegisbil og lendir í Munchen um klukkustund síðar . Heimflugið er kvöldflug og koma til Keflavíkur er skömmu eftir miðnætti . Mjög gott fyrsta flokks hótel sem byggir á langri hefð . Hótelið stendur í bænum Sant’Agata sui de Golfi rétt við hina ómótstæðilegu Sorrento Rívíeru . Hvarvetna blasir við einstætt útsýni á borð við glitrandi Napólíflóann og eldkeiluna ægilegu , Vesúvíus . Stutt er í fjölda veitingastaða og öldurhúsa í miðbæ Sant’Agata og Sorrento en þangað er boðið upp á bílferðir nokkrum sinnum á dag , auk þess sem strætó gengur meðfram ströndinni . Hótelið býður upp á fína aðstöðu eins og útisundlaug með sólbaðsaðstöðu , veitingasal , bar , snakkbar og setustofu . Eins og í mörgum eldri hótelum er ekki öll herbergin eins og flest í smærra lagi . Þau eru þó þægileg og ágætlega búin með loftkælingu , síma , sjónvarpi , minibar ( gegn sérósk og gjaldi ) og öryggisskáp . Svalir fylgja flestum herbergjum . Ágæt baðherbergi með sturtu / baðkari og hárþurrku . Vegabréf þurfa að hafa gildistíma 6 mánuði fram yfir áætlaðan heimfarardag . Mikilvægt er að nöfn á bókunum stemmi nákvæmlega við nöfn í vegabréfi . Það er á ábyrgð farþega ef svo er ekki . Að kröfu ítalskra yfirvalda þurfa þátttakendur að senda Úrvali Útsýn ( groups@uu.is ) númer vegabréfa a.m.k. mánuði fyrir brottför . Staðfestingargjald er 80.000 kr. og er óafturkræft . Vinsamlegast kannið forfallatryggingar sem fylgja kreditkortum og / eða heimilistryggingum . Minnum á ferðaskilmála Úrvals-Útsýnar ( sjá www . uu.is ) . og skilmála gönguferða sem fylgja hér á siðunni . Vinsamlega lesið neðangreinda skilmála gönguferða okkar . Með greiðslu staðfestingargjalds staðfestir þú að hafa lesið þennan texta og fallist á að hlíta ákvæðum hans í hvívetna . Gönguferðir okkar leggja mesta áherslu á skemmtun og upplifun . Við gerum engar kröfur um líkamlegt atgervi þátttakenda vegna þátttöku í hjóla - og gönguferðum . Skipulagning er með þeim hætti að ekki eru gerðar kröfur um sérstakar æfingar eða þjálfun fyrir ferðirnar heldur gengið út frá því að þátttakendur séu í þokkalegu formi og stríði ekki við veikindi . Við undirbúning þátttöku í ferðunum er rétt að huga að eftirfarandi : Ef þið eruð í vafa mælum við með heimsókn til heimilislæknis og fara að hans ráðum . Ferðirnar eru lokaðar börnum undir 16 ára aldri en 16 - 17 ára þátttakendur verða að vera í fylgd með foreldri eða forráðamanni . Þátttakendur skulu hafa meðferðis fatnað við hæfi og þau smátæki og tól sem vilji er til . Sérstaklega skal minnt á góðan skóbúnað . Engin endurgreiðsla ferðakostnaðar kemur til ef víkja þarf frá skipulagðri dagskrá og leiðum af öryggisástæðum ( t.d. vegna veðurlags eða þess að hópurinn hefur ekki getu til að fylgja skipulagðri áætlun ) . Við mælum sterklega með því að þátttakendur hafi góða ferðatyggingu . Verð og dagsetningar Innifalið í verði : Flug fram og til baka , flugvallagjöld og skattar , ferðataska og handfarangur , 7 nætur á Hotel Jaccarino , íslensk fararstjórn , drykkur við komu á hótel , sjö morgunverðir , sex 3ja rétta kvöldmáltíðir með vali um forrétt og aðalrétt ( nema á komudegi ) , ein 4ra rétta kvöldmáltíð , salatbar með öllum máltiðum , ein pizza og kennslustund í pizzugerð , rútur og aðgangseyrir sbr. ferðalýsingu , eitt par af göngustöfum , og enskumælandi sérfróður göngu-leiðsögumaður . Ekki innifalið í verði : Athugið að ekki er boðið upp á fararstjórn , ferðatryggingar , hótelskattur , 2,5 evrur á mann fyrir hverja nótt , sem greiðist beint til hótels ytra , mögulegar hækkanir á opinberum gjöldum og þjónustu eða breytingar á áætlunum þjónstuaðila , eða annað sem ekki er tekið fram í ferðaáætlun . .